**“Ķekavas novada Garšu cīņa”**

 **3. jūnijs plkst. 11.00 – 13.00 Vasaras Ievadfestivāls Rāmavas biznesa centra āra teritorijā**

Ir novadi, kuri izceļas ar savu kulināro mantojumu, it sevišķi ar to, ka daudziem ēdieniem un dzērieniem doti vietvārdu nosaukumi – Burtnieku zandarts, Matīšu mednieciņi, Rūjas salāti, Rūjas veldze, Rūjas veltnīši, Rūjienas romšteks, Strenču veltnīši, sacepums “Gauja”, torte “Rūjas krasts”, torte “Salaca”, kokteilis “Valmiera” , Rūjienas saldējums, Naukšēnu kvass, Valmieras minerālūdens, Kokmuižas alus, Valmiermuižas alus un protams visiem zināmie Valmieras salāti un Rūjienas salāti.

**Pasākuma “Ķekavas novada Garšas cīņa” mērķis** ir radīt unikālu produktu: jūsu izlolotu, inovatīvu recepti jebkura veida ēdienam, kas ietver jūsu sajūtu par novadu un pamatsastāvdaļās izmantojot Ķekavas novadā ražotus, audzētus produktus.

**Konkursa dalībnieki.**

 - Ķekavas novada pavāri, ēdināšanas uzņēmumi, pārtikas ražotāji, vai ikviens ēšanas gatavošanas entuziasts piedalās konkursā ar savu unikālo recepti to piesakot iepriekš un 3. jūnijā prezentējot un organizējot bezmaksas degustāciju konkursa žūrijai un apmeklētājiem. Šī ir Jūsu iespēja reklamēt sevi, savu uzņēmumu izveidojot noformētu, nelielu stendu, vietu vasaras Ievadfestivāla laikā un sagatavojot atraktīvu stāstījumu par savu izveidoto recepti.

- Konkursā var piedalīties Ķekavas novadā deklarētas privātpersonas vai reģistrētas juridiskas personas vai uzņēmumi.

 - Paredzētas 10 dalības vietas.

 - Katrs dalībnieks nodrošina savu aprīkotu degustācijas vietu Vasaras Ievadfestivāla ietvaros izstāžu centrā Rāmava. Dalība ir bez maksas.

- Konkursa dalībnieks piedāvā gatavo produktu degustācijai, ievērojot visas sanitārās normas

 - Konkursa produktu pamata sastāvdaļām jābūt vietējas izcelsmes, Ķekavas novadā ražotām, audzētām.

**Konkursa īstenošana**

 - Lai konkurss notiktu nepieciešams vismaz trīs reģistrēti pieteikumi. Ja līdz noteiktam reģistrācijas datumam 10. maijam nav neviena reģistrēta pieteikuma, konkurss tiek atcelts.

 - Ja tiek saņemti vairāk kā 10 pieteikumi, tiek izvēlēti iesnieguma pieteikšanas secībā, pamatojoties uz pieteikuma iesniegšanas reģistrācijas datumu un laiku.

**Konkursa vērtēšana**

- Festivāla apmeklētāji un žūrija degustējot un balsojot izvēlas recepti N1, vadoties pēc kritērijiem : receptes stāsts un sasaiste ar Ķekavas novadu. Izskats, garša, inovatīva, jaunradīta recepte. Balsot var tikai vienu reizi, saņemot balsošanas karodziņu no pasākuma moderatora.

 - Konkursā uzvar produkts ar vislielāko balsu skaitu no apmeklētājiem un žūrijas, saņemot pārsteiguma balvu no Gemoss.

 - Reģistrācijas pieteikumu aizpilda un iesniedz elektroniski linkā: <https://bit.ly/3LHGbvr>

 - Dalību var pieteikt līdz 22. maijam 2023.g.

 - Piedaloties konkursā, dalībnieki piekrīt, ka konkursa laikā uzņemtās fotogrāfijas, kā arī salātu receptes tiek publicētas sociālajos tīklos un Ķekavas novada mājas lapā pasākuma atspoguļošanai, bez konkursa dalībnieku atsevišķas piekrišanas.

**Kontaktinformācija**

“Ķekavas novada Garšas cīņa” organizators Ķekavas novada pašvaldība.

Papildu informācija: laura.everte@kekava.lv vai pa tālruni : 25486712